Ilkka Tuomisto

Ilkka Tuomisto (født 19. januar 1984 i Tavastkyro) er en finsk funksjonshemmet langrennsløper. Han har VM-gull fra 2011 og to medaljer ved Paralympiske vinterleker 2014 i Sotsji som fremste internasjonale meritter. 

Han konkurrerer i klassen LW8, for stående utøvere. Han amputerte venstre arm ved fødselen. I Paralympiske vinterleker 2010 var han Finlands flaggbærer under åpningsseremonien.

 Karriere 
Tuomisto deltok i VM i skiskyting og langrenn for funksjonshemmede 2005, der han kom på fjerdeplass på 5 km, ellevteplass på 20 km og 15.-plass på 10 km. I VM i 2009 vant han 20 km klassisk, i klassen LW2-9. I tillegg kom han på sjetteplass på 10 km og langrennssprinten.

Han deltok i Paralympiske vinterleker 2010, der han også var flaggbærer under åpningsseremonien. Han fikk én medalje i disse lekene; han fikk bronse på langrennssprinten, som var i klassisk stil. Japanske Yoshihiro Nitta vant sprinten. Han kom på niendeplass på 10 km og ellevteplass på 20 km. Året etter deltok han i VM i skiskyting og langrenn for funksjonshemmede 2011, der han fikk bronse på 20 km, samt at han kom på femteplass på 10 km og sprinten. 

I VM i skiskyting og langrenn for funksjonshemmede 2013 kom han på fjerdeplass på 20 km, sjetteplass på langrennssprinten og syvendeplass på 10 km.

I Paralympiske vinterleker 2014 i Sotsji kom han på annenplass på 20 km langrenn, klassisk stil, bak Rusjan Minnegulov. Han kom på syvendeplass på 10 km, og på sprinten ble han slått ut i semifinalen, og endte på åttendeplass.

 Referanser 

 Eksterne lenker 

 Profil hos Paralympics 2014 
 Profil hos IPC  (biografi og resultater)

Kategori:Finske handikappidrettsutøvere
Kategori:Finske langrennsløpere
Kategori:Verdensmestere i langrenn
Kategori:Paralympiske sølvmedaljevinnere for Finland
Kategori:Paralympiske bronsemedaljevinnere for Finland
Kategori:Deltakere for Finland under Paralympiske vinterleker 2014
Kategori:Langrennsløpere under Paralympiske vinterleker 2014
Kategori:Deltakere for Finland under Paralympiske vinterleker 2010
Kategori:Langrennsløpere under Paralympiske vinterleker 2010